Bija (upė)
Bija (rus. Бия) – upė Rusijoje, Pietų Sibire, Altajaus krašte ir Altajaus respublikoje; dešinioji Obės ištaka. Išteka iš Teleckojės ežero, teka Altajaus kalnais į šiaurės vakarus. Žemiau Bijsko susilieja su Katūne ir sudaro Obę. Upės aukštupys slenkstėtas. Laikosi užšalusi nuo lapkričio iki balandžio. Laivuojama 225 km nuo žiočių. Didžiausi intakai: Pyža, Sarykokša (kairieji), Lebedė (dešinysis). Prie Bijos įsikūręs Bijsko miestas. Upė mėgstama plaukiotojų baidarėmis.